Amazonin sademetsää on hakattu tämän vuoden kesäkuussa yli 88% verrattuna viime vuoden vastaavaan kuukauteen.

Sademetsäkato on nopeutunut oikeistopresidentti Jair Bolsonaron valinnan jälkeen. Satelliittikuvista on nähtävissä, että metsää on kadonnut pelkästään tämän vuoden kesäkuussa 920 neliökilometriä. Koko vuonna metsäkato on lisääntynyt 15% viime vuoteen verrattuna.

Nyt Amazon kärsii kuivuudesta, joka on johtanut väärinkäytöksiin sademetsässä. “Kuivan kauden aikaan laittomat hakkuut lisääntyvät. Juuri tällä hetkellä tarvitsisimme lisää valvontaa ja tarkastuksia, mutta presidentti vain pienentää budjettia ja ympäristöministeri vainoaa suojelijoiden työtä”, sanoo Greenpeacen Brasilian koordinaattori Marcio Astrini.

Ympäristönsuojelijat ovat arvostelleet Bolsonaron ympäristöpolitiikkaa, joka vaatii Amazonin alueen aggressiivista kehittämistä talouskasvun toivossa.

“Tällä hetkellä tärkein toimija metsänsuojelussa on presidenttimme. Siksi kaikki huomiomme on hänen työnsä vastustamisessa, jotta tämä järjetön taantuminen metsänsuojelutyössä ei jatkuisi. Talouskasvu ei voi tapahtua metsänsuojelun kustannuksella”, sanoo Marcio Astrini.

60% Amazonin trooppisesta sademetsästä on Brasiliassa. Se on maailman suurin trooppinen metsäalue ja sitä pidetään yhtenä tärkeimpänä tekijänä taistelussa ilmastonmuutosta vastaan.